**Бізге біреудің көмегі қажет болатын кез**

***«Мұса қайын атасының ақылын қабыл алып, айтқандарын түгел орындады.»***

***(Мысырдан шығу 18:24)***

Бір күні Крейг есімді ер адам, жұмыста жоғарырақ қызметке ауысқысы келді. Сол кезде ол бастығына өз жұмысында әдетте істейтін істерінің барлығын тізіп, жазып берді. Оның тізімі 50 түрлі нәрседен асқанда, Крейг неліктен қатты шаршағанын түсінді.

Әдетте, сіз қатты шаршап, жұмысыңыз тым көп сияқты болып көрінгеде не істеу керек?

Мұсадан сабақ алыңыз. Иә, Киелі кітаптағы Мұсадан. Өздеріңіз білетіндей, Мұса адамдардың барлығын Қызыл теңізден өткізіп, шөлге шығарған кезде, халық арасында шешуді қажет ететін көптеген даулар болды. Мұса күні бойы халықтың дауын тыңдап, шешімдермен бөлісіп отыратын. Бір күні қайын атасы оған қонаққа келгенде: «Сен халыққа не істеп жатырсың? Неліктен жалғыз өзің төрелік етіп отырсың, ал күллі жұрт таң атқаннан кешке дейін айналаңды босатпай жатыр? Сенің бұлай істеуің жақсы емес. 18Өзіңді де, жаныңдағы халқыңды да қажытасың. Бұл іс саған өте қиын, жалғыз өзің мұны орындай алмайсың.” (Мысырдан шығу 18:14,17-18).

Мұсаның дана қайын атасы оған “бүкіл халықтың арасынан қабілетті, Құдайды терең қастерлейтін, Оған ұнамсызды істеуден шошынатын адал, әрі арам табыстан бойын аулақ ұстайтын адамдарды таңдап алуға» кеңес берді. «Осы төрешілер бүкіл күрделі мәселелерді саған жолдап, ал жеңіл-желпілерін өздері шешіп отырсын. Сонда олар міндетіңнің жүгін бірге көтерісіп, саған жеңілірек болады. Егер осыны істесең және Құдай бұйыртса, сен міндетіңнің қиындығына төтеп беріп, бұл халық та аманшылықпен жөндеріне кетеді. Мұса қайын атасының ақылын қабыл алып, айтқандарын түгел орындады.» (Мысырдан шығу 18:22-24).

Біз қатты шаршаған кезде, анық көре алмаймыз. Мұсаның қайын атасы оған бәрін түсіндіру үшін дұрыс уақытта келді. Егер сіз қатты шаршаған болсаңыз, айналаңызға қараңыз. Дәл қазір сіздің жаныңызда, сізге дұрыс кеңес бере алатын біреу бар ма?